Author: agenda0
Company: agenda

P r e d k l a d a c i a      s p r á v a

Podpredseda vlády Tureckej republiky pre európsku integráciu Mesut Yilmaz navštívil Slovenskú republiku v dňoch 15.-16.3.2001 na pozvanie podpredsedu vlády Slovenskej republiky pre európsku integráciu Pavla Hamžíka v súlade s uznesením vlády Slovenskej republiky číslo 230 zo dňa 7. marca 2001.

Počas návštevy Slovenskej republiky rokoval s Pavlom Hamžíkom o skúsenostiach oboch krajín z predvstupovej prípravy na členstvo v EÚ. M. Yilmaza prijal ho prezident SR R. Schuster, podpredseda NR SR M. Andel a primátor Bratislavy J. Moravčík. 

Cieľom návštevy bola vzájomná informovanosť a výmena skúsenosti z prístupových procesov oboch krajín do Európskej únie, ďalšie zintenzívnenie bilaterálnych vzťahov a posilnenie podpory Tureckej republiky integrácii Slovenskej republiky do NATO.

Návšteva podpredsedu vlády pre európsku integráciu Tureckej republiky v Slovenskej republike potvrdila bezproblémové bilaterálne vzťahy medzi oboma štátmi, ich intenzívny rozvoj a perspektívu ďalšieho rozvoja. Turecka strana ocenila predovšetkým dobrosrdečnosť slovenských predstaviteľov voči Tureckej republike a pozvaním podpredsedu vlády SR pre európsku integráciu k návšteve Tureckej republiky už v júni 2001 potvrdila záujem o pokračovanie rozhovorov z Bratislavy.

Pozvanie tureckého predstaviteľa na návštevu Slovenskej republiky a výmenu skúsenosti z oblasti integračných procesov vysoko ocenili aj veľvyslanci členských krajín Európskej únie a odporučili kandidátskym krajinám rozvíjať podobné kontakty.